Do novej sezóny vstupuje s niekoľkými novinkami a veľkou vodnou atrakciou. Familypark sa nachádza uprostred krásnej prírody Rustskej pahorkatiny neďaleko Neziderského jazera a na ploche 14 hektárov ponúka zábavu a dobro družstvá celej rodine.
Zdroj: Familypark.at
Dobrodružstvá, kam oko dovidí
Viac ako 31 atrakcií, ihriská a preliezky v štyroch s láskou navrhnutých tematických celkoch sú zdrojom nezabudnuteľných zážitkov pre malých i veľkých. O vítané osvieženie počas horúcich letných dní sa postarajú veselé vodné atrakcie.
Jednou z najobľúbenejších atrakcií v parku je horská dráha Blesk bohov – ideálna pre všetkých, ktorí majú radi, keď im vietor sviští okolo uší. Dynamickú jazdu s rýchlymi zmenami smeru si celá rodina užije na horskej dráhe Potkaní mlyn.
Zdroj: Familypark.at
Jedinečný okružný let až vo výške 20 metrov ponúka Leonardov lietajúci stroj – ak sa nebojíte, môžete sa točiť aj okolo vlastnej osi. Z Rímskej veže si vychutnáte úžasný 360° výhľad na chránené územie Rustskej pahorkatiny a Neziderské jazero.
Počas horúcich letných dní schladia návštevníkov mnohé vodné atrakcie, napríklad Lietajúce ryby či Krokodília dráha. Určite si nenechajte ujsť ani zábavu v Neptúnovom vodnom svete a areáli Vodný svet s vodnými vírmi a rôznymi hrami. A ak naozaj milujete vodu, nesmiete obísť ani našu novú atrakciu…
Zdroj: Familypark.at
NOVINKA ROKU 2022: Bobrí hrad
Nová šmykľavka Bobrí hrad v tematickom celku Gazdovský dvor sa od jari postará o fantastickú zábavu. Výťah vás zavezie do výšky 17 metrov, odkiaľ budete svišťať dolu až pristanete v obrovskom bazéne!
Kto chce vedieť, či má dobré oko a istú ruku, môže vyskúšať niektorú z veselých hádzacích hier na novej atrakcii "Filippov jarmok" oproti Lesnému expresu.
Ak pri toľkých dobrodružstvách vyhladnete, určite vás poteší obrovský výber jedál v niektorom z našich 17 gastronomických zariadení, ktorých ponuka je prispôsobená jednotlivým tematickým celkom. Aj tu si park pre hostí pripravil nejednu novinku: už teraz sa môžete tešiť na zväčšenú reštauráciu Malá kajuta a drvenú zmrzlinu crash ice nájdete aj pri atrakcii Jazda na kohútovi.
S trochou šťastia môžete počas návštevy stretnúť nášho maskota, kocúra Filippa, a vyfotiť sa s ním. Milú spomienku na výlet do parku si nakoniec môžete kúpiť vo "Filippovom čarovnom obchode" so suvenírmi.
Po vzrušujúcom dni vo Familyparku zaspia vaše deti istotne s úsmevom na tvári.
Portál www.sdetmi.com nie je organizátorom uverejňovaných podujatí a preto nezodpovedá za zmeny uskutočnené organizátormi. Odporúčame preveriť si vopred termín a čas konania podujatia priamo u organizátora. Na niektoré akcie je potrebné sa prihlásiť vopred.